Snider-Enfield

KinnigBroDoareFuzuilh un-tennMont en-droMorailhañ dre ur gulasenn wintus, skeiñ dre ur spilhennMunisionoù.577 SniderProduerRSAF EnfieldMare produiñ1866 - bloavezhioù 1880Niver produetWar-dro 870.000Mare implij1866-1901 (Rouantelezh-Unanet)Perzhioù teknikel(stumm kentañ)Mas3,8 kgHirder1.250 mmHirder ar c'hanol838 mmTizh mont e-maez ar boledoù381 m/s (gant poultr du)Lusk-tennañHervez an tenner, peurliesañ war-dro 10 tenn/mnHed-tenn efedus550 mHed-tenn d'ar muiañ1.800 mAdstummoùLong Rifle, Short Rifle, Engineer's Carbine, Cavalry Carbine, Artillery Carbine, Yeomanry Carbine, Naval Rifle, Royal Irish Constabulary CarbineLezennRummad e Bro-C'hallD
Ar Snider-Enfield zo ur rummad fuzuilhoù un-tenn reolius er British Army eus 1866 betek dibenn an XIX kantved.
 Istor ha mont en-dro 

E deroù ar bloavezhioù 1860 e tivizas an arme vreizhveuriat treuzfurmiñ he mouskedoù standart Pattern 1853 Enfield karget dre o beg evit gellet implijout enne kartouchennoù metalek. Dre se e c'halle he soudarded kaout ul lusk-tennañ uheloc'h war an tachennoù emgann. Evit en ober e voe implijet un ijinadenn breouet gant ar Stadunanad Jacob Snider e 1862 British Patent A.D. 1862, 21st June. No 1828. Breech-loading Fire-arms., in English Patents of Inventions, Specifications: 1862 (Nos 1786 - 1851) (lennet d'an 18/08/2025), anezhi ur gulasenn hag a c'halle bezañ lakaet e plas ar platinennoù-kailhastr kozh, en ur zegas un nebeud kemmoù da elfennoù all evel ar c'hi.

An arm nevez a ziskouezas bezañ pemp gwech uheloc'h e lusk-tennañ evit hini an Enfield 1853. Tennañ a rae ar c'hartouchennoù .577 Snider karget gant poultr du hag ijinet evitañ. E gulasenn a veze digoret en ur wintañ al lodenn a-us McNAB Chris, Armes à feu Encyclopédie Visuelle, L'Imprévu, 2022, pp. 118-119. Ur wech tennet, abalamour ne oa kraban pe distrinker ebet er fuzuilh, e ranke ar soudard gwintañ e arm war ar c'hostez evit lakaat an douilhez da gouezhañ.

Kemeret e voe he flas er British Army gant ar fuzuilh Martini-Henry adalek 1871. War-dro 870.000 skouerenn anezhi hag eus he adstummoù a voe produet en holl gant an RSAF Enfield.

 Liamm diavaez 

 Kargañ, tennañ ha diskargañ ur Snider-Enfield

 Daveennoù 

Rummad:Fuzuilhoù
Rummad:Armoù ar Rouantelezh-Unanet